ლენტეხის მუნიციპალიტეტის საკრებულოს პირველადი

სტრუქტურული ერთეულის (აპარატის) უფროსის

ანგარიში

2023 წელს გაწეული მუშაობის შესახებ

 საანგარიშო პერიოდში, ლენტეხის მუნიციპალიტეტის საკრებულოს აპარატმა თავისი საქმიანობა სამართლებრივი საფუძვლების თანახმად განსაზღვრული უფლებამოსილების მიხედვით წარმართა.

 საკრებულოს აპარატი უზრუნველყოს საკრებულოს, საკრებულოს კომისიების, ფრაქციების, საკრებულოს დროებითი სამუშაო ჯგუფების და თანამდებობის პირების ეფექტური საქმიანობისთვის შესაბამისი პირობების შექმნას და დახმარებას უწევს საკრებულოს წევრებს მათი უფლებამოსილების განხორციელებაში. ორგანიზაციულად უზრუნველყოფს მოქალაქეთა ურთიერთობას საკრებულოსთან და საკრებულოს თანამდებობის პირებთან, საკრებულოს წევრების სამუშაო პირობების შექმნას. ეხმარება მათი მოვალეობების შესრულებაში და მოსახლეობასთან შეხვედრებში.

 ყველა თანამშრომელს აქვს მისი თანამდებობრივი ინსტრუქცია, ყოველთვიური სამუშაო გეგმა, რაც განამტკიცებს შრომის რაციონალურ განაწილებას. თანამდებობრივი ინსტრუქციების შესაბამისად ასრულებენ თავიანთ მოვალეობებს.

 ,,საქმისწარმოების ერთიანი წესების“ დამტკიცების და ამოქმედების შესახებ“ საქართველოს პრეზიდენტის 1999 წლის 1 ივლისის N- 414 ბრძანებულების პირველი თავის 46-ე და 48-ე მუხლით გათვალისწინებული მოთხოვნების შესაბამისად 2023 წლის იანვარში მომზადდა და დამტკიცდა ლენტეხის მუნიციპალიტეტის საკრებულოს საქმეთა ნომენკლატურა. ნომენკლატურის მიხედვით 2023 წელს საკრებულოში წარმოებული იყო 29 (ოცდაცხრა) საქმე. 2023 წლის პირველ კვარტალში საკრებულოს აპარატის მიერ მომზადდა და შემდგომ საკრებულოს ბიუროს სხდომაზე დამტკიცდა საკრებულოს და საკრებულოს კომისიების კვარტალური და წლიური სამუშაო გეგმები.

აპარატის ყველა თანამშრომელი ეწევა აქტიურ და ნაყოფიერ მუშაობას საკრებულოში დოკუმენტბრუნვის მოსაწესრიგებლად.

2023 წლის თებერვლის ბოლოს მომზადდა და დამტკიცდა საჯარო მოხელეთა პროფესიული განვითარების გეგმა. თებერვლის თვეში დაიგეგმა საჯარო მოხელეთა შეფასება.

წარმოგიდგენთ საკრებულოს მიერ შესრულებული სამუშაოების შესახებ სტატისტიკურ ინფორმაციას :

**ს ტ ა ტ ი ს ტ ი კ ა :**

 საკრებულოს აპარატმა ორგანიზაციული-ტექნიკური უზრუნველყოფა გაუწია ლენტეხის მუნიციპალიტეტის

1.საკრებულოს მორიგ 11 (თერთმეტ) სხდომას;

2. საკრებულოს რიგგარეშე 8 (რვა) სხდომას;

3. საკრებულოს ბიუროს 11 (თერთმეტ) სხდომას;

4. მუდმივმოქმედი კომისიების 38 (ოცდათვრამეტ) სხდომას;

5. ფრაქციის 11 (თერთმეტ) სხდომას.

მიღებულია 175 (ასსამოცდათხუთმეტი) სამართლებრივი აქტი.აქედან:

1. 23 (ოცდასამი) დადგენილება;
2. 69 ( სამოცდაცხრა) განკარგულება;
3. გამოიცა 83 (ოთხმოცდასამი) ბრძანება.

2023 წელს შემოსულია 135 ( ასოცდათხუთმეტი ) წერილი. აქედან 16( ) საჯარო ინფორმაციის გაცემაზე. ყველა წერილზე დროულად მოხდა რეაგირება და პასუხების გაცემა.

 საკრებულოდან გასულია 207(ორასშვიდი) წერილი.

ელექტრონულად მიმდინარეობს შემოსული, შიდა და გასულ კორესპოდენციათა, საკრებულოს მიერ მიღებული ყველა სამართლებრივი აქტის რეგისტრაცია, მუდმივმოქმედ კომისიათა თავმჯდომარეების დასკვნებისა და მათი ანგარიშების გამოქვეყნება.

ლენტეხის მუნიციპალიტეტის ოფიციალურ ვებ-გვერდზე განთავსდა ყველა სახის საჯარო ინფორმაცია, მუნიციპალიტეტში მიმდინარე სიახლეები.

2023 წლის 1 იანვრიდან დღემდე აპარატი ახდენდა ლენტეხის მუნიციპალიტეტის საკრებულოს მუდმივმოქმედი კომისიების, საკრებულოს ბიუროს, საკრებულოს სხდომების ორგანიზებას, საკრებულოს წევრების გაფრთხილებას საკრებულოს სხდომებზე, კომისიათა სხდომებზე და საჯარო განხილვაზე დასასწრებად, მასალების გადამრავლებას.

 კომპიუტერული მომსახურება გაეწიათ საკრებულოს მუდმივმოქმედი კომისიების მიერ წარმოდგენილ ანგარიშებს, ყოველთვიურად გაწეული მუშაობის შესახებ ანგარიშებს, გასაგზავნ წერილებსა და განცხადებებს; პასუხი გაეცა კომისიებში და ფრაქციებში შემოსულ ელექტრონულ კორესპონდენციას.

 შეუფერხებლად მიმდინარეობდა საკრებულოს წევრების და აპარატის თანამშრომლების ტექნიკური მომსახურება, აგრეთვე სხვადასხვა მატერიალური მასალით აღჭურვა.

მოქალაქეთა დროული ინფორმირებისა და მეტი გამჭვირვალობის მიზნით შექმნილია მუნიციპალიტეტის ვებ გვერდი -www.lentekhi.gov.ge, სადაც ხდება საკრებულოს მიერ მიღებული დადგენილებების, განკარგულებების, ბრძანებების, ანგარიშების და სიახლეების განთავსება

 ლენტეხის მუნიციპალიტეტის საკრებულოს აპარატი მუშაობს აქტიურად და ნაყოფიერად. აპარატის ყველა თანამშრომელს გათავისებული აქვს თავისი უფლება-მოვალეობა და ყველაფერს აკეთებენ იმისთვის, რომ საკრებულოში, საკრებულოს კომისიებში და აპარატში სამუშაო პროცესი იყოს ხარისხიანი და ნაყოფიერი.